Ք.ա. III հազարամեակին Միջագետք ներթափանցած էին սեմական ցեղերը: Իսկ շումերական Քիշ քաղաքի իշախանութիւնը զաւթած էր սեմական ծագում ունեցող Սարգոն: Այդ ժամանակաշրջանին, Ուրուկի III դինաստիայի արքայ Լուգալզիգեսին ամբողջ Շումերը իր իշխանութեան տակ միաւորած էր: Սարգոն հալածուելով ու փախուստի մատնելով Լուգալզիգեսին` որոշ ժամանակուան մը համար հաստատուած էր աննշան Աքադ քաղաքին մէջ, որ Շումերէն հիւսիս կը գտնուէր: Ան կը վերադասաւորէ իր զօրքը եւ պատերազմ կը յայտարարէ շումերական քաղաքներու դէմ: Սարգոն Ա. Աքադացին (Ք.ա. 2316-2261թթ.), 34 ճակատամարտներով կը նուաճէ Շումերը եւ կեդրոնական Միջագետքը, եւ պատմութեան մէջ կը ստեղծէ յայտնի առաջին բռնապետութիւնը: